作者：卢祖皋
词牌/韵律：贺新郎

paragraphs: 万里岷峨路。
笑归来、野逸萧闲，旧时风度。
玉陛金闺春引处，迟却京华步武。
漫赢得、西湖佳趣。
香篆琴丝帘影外，有朝云、夜月和鸥鹭。
都辨我，醉中句。
飞凫又报匡庐去。
怕赤霄、班里依然，有人留取。
头黑功名浑好在，漫浪从渠赋予。
但爱我、襟期相遇。
满把一觞为君寿，有风荷、万顷摇清暑。
聊为此，釂金缕。